วิว ปัง เจ้าหญิงละครพีเรียด ชื่นชมแฟชั่นใน รักแลกภพ
ได้รับเสียงชื่นชมมากสำหรับแฟชั่นเครื่องแต่งกายของ วิว–วรรณรท สนธิไชย กับบท วรรณ หญิงสาวย้อนยุคหัวทันสมัยนางเอกในละคร รักแลกภพ ทางช่องวัน 31 ที่ไม่ว่าอยู่ในชุดไหนก็สวยสง่า จนมีหลายคนยกให้เป็น เจ้าหญิงแห่งละครพีเรียด เอาเรื่องนี้ไปถาม วิว เจ้าตัวยิ้มมีความสุขเผยว่า ต้องขอบคุณแฟนๆที่ติดตามชมละครรักแลกภพ และชื่นชอบวิวในบทของ วรรณ แฮปปี้กับกระแสตอบรับมากๆ ทั้งในพันทิป ทวิตเตอร์ ส่วนใหญ่จะชมว่าวิวเล่นได้ก๋ากั่น น่ารักกำลังพอดี แถมเรื่องราวยังมีความตลกและสนุกสนาน โดยเฉพาะเรื่องแฟชั่นเสื้อผ้าที่วิวใส่ในเรื่องนั่นล่ะค่ะ แฟนละครจะชื่นชมมากเป็นพิเศษเลยบอกว่าสวยงาม ซึ่งชุดที่วิวใส่ในละครได้ถูกตัดเย็บขึ้นมาใหม่ กว่าจะได้มาแต่ละชุดทางทีมงานต้องศึกษาข้อมูลอย่างหนักเกี่ยวกับแฟชั่นเครื่องแต่งกายของผู้หญิงในสมัยรัชกาลที่ 6 แล้วนำมาปรับประยุกต์เพื่อให้ตรงตามบุคลิกของตัวละครให้ได้มากที่สุด ที่แฟนๆได้เห็นไปเป็นแค่ส่วนหนึ่งเท่านั้น ยังมีความสวยงามของเสื้อผ้า รวมทั้งฉาก และเรื่องราวสนุกสนาน เข้มข้นรออยู่อีกมากมาย ยังไงก็ฝากให้ตามลุ้นตามเชียร์กันต่อว่าสุดท้ายแล้ววรรณจะลงเอยกับใคร ระหว่างเพียร หรือพิริยะ ค่ะ.>> อ่านเรื่องย่อนิยายทุกเรื่อง คลิกที่นี่ <<
ได้รับเสียงชื่นชมมากสำหรับแฟชั่นเครื่องแต่งกายของ วิว–วรรณรท สนธิไชย กับบท วรรณ หญิงสาวย้อนยุคหัวทันสมัยนางเอกในละคร รักแลกภพ ทางช่องวัน 31 ที่ไม่ว่าอยู่ในชุดไหนก็สวยสง่า 
รักแลกภพ,นิยาย,วิว วรรณรท,เจ้าหญิงแห่งละครพีเรียด,ละครย้อนยุค,แฟชั่นเครื่องแต่งกาย,วรรณ,ละคร